അല്ഫോന്സ്യ വിഷയത്തില് സമരം അവസാനിപ്പിച്ച് ആക്ഷന് കൗണ്സില് തിരുവനന്തപുരം: ആറ്റിങ്ങലില് അല്ഫോന്സ്യ എന്ന മത്സ്യത്തൊഴിലാളിയുമായി ബന്ധപ്പെട്ട സംഭവത്തിനെ തുടര്ന്ന് നടത്തിവന്ന സമരം അഞ്ചുതെങ്ങ് ഫെറോന സെന്റര് ആക്ഷന് കൗണ്സില് അവസാനിപ്പിച്ചിരിക്കുന്നു . പൊതുവിദ്യാഭ്യാസവും തൊഴിലും വകുപ്പുമന്ത്രി വി ശിവന്കുട്ടിയും ഗതാഗതമന്ത്രി ആന്റണി രാജുവും ആക്ഷന് കൗണ്സില് നേതാക്കളുമായി നടത്തിയ ചര്ച്ചയെ തുടര്ന്നാണ് സമരം അവസാനിപ്പിച്ചിരിക്കുന്നത് .അല്ഫോന്സ്യക്കെതിരായ കേസ് പിന്വലിക്കുന്ന കാര്യം മുഖ്യമന്ത്രിയുടെ ശ്രദ്ധയില് കൊണ്ടുവരുമെന്ന് മന്ത്രിമാര് ചര്ച്ചയില് ഉറപ്പുനല്കിയിട്ടുണ്ട് . വഴിയോര കച്ചവട നിയമം ലംഘിക്കുന്ന ഒരു നടപടിയും ഉദ്യോഗസ്ഥര് കൈക്കൊള്ളരുത് എന്ന് കര്ശന നിര്ദ്ദേശം നല്കുമെന്നും മന്ത്രിമാര് അറിയിച്ചു.